OLIMPIADA DE GEOGRAFIE
ETAPA LOCALĂ, JUDEŢUL BACĂU, CLASA a VIII-a – 20 februarie 2016

•	Toate subiectele sunt obligatorii. Se acordă 10 puncte din oficiu.
•	Timpul efectiv de lucru este de 2 ore.

Subiectul I.                                                                                                                          20 puncte
Precizaţi:                                                                                                          
1. numele unităţilor de relief marcate, pe harta de mai jos, cu literele de la A la F;
2. influenţa climatică care se resimte în unitatea de relief marcată pe hartă cu litera C;                        
3. numele râurilor marcate pe hartă cu numerele de la 1 la 5;                                            
4. comparaţi unităţile A şi C, precizând o asemănare şi trei deosebiri legate de relief.    

Subiectul II.                                                                                                                         10 puncte
Caracterizaţi unitatea de relief notată pe hartă cu litera E, precizând: limitele, patru trăsături de relief, trei subdiviziuni, o caracteristică de ordin climatic.                                                                       

Subiectul III.                                                                                                                        10 puncte

Caracterizați din punct de vedere climatic unitatea de relief notată pe hartă cu litera A, precizând:
-	doi factori genetici care determină specificul climatic;
-	două caracteristici de ordin termic;
-	două caracteristici legate de precipitații;
-	numele unui vânt caracteristic acestei unități de relief;
-	o influență climatică;
-	un etaj climatic;
-	o cauză care determină valori mai mari ale amplitudinii termice anuale comparativ cu unitatea notată pe hartă cu litera B.

Subiectul IV.                                                                                                                       20 puncte
Definiţi următorii termeni: cuestă, depresiune-golf, crov, lagună, cute diapire. Pentru fiecare termen precizaţi o unitate/subunitate de relief reprezentativă.

Subiectul V.                                                                                                                       20  puncte
Scrieţi, pe foaia de concurs, răspunsurile corecte care completează propoziţiile de mai jos:
1. Iza şi Vişeu străbat Depresiunea … ……………
2. Localitatea situată la extremitatea vestică a României este……………
3. Din punct de vedere genetic, Câmpia Siretului Inferior este o câmpie de.................................
4. Cel mai mare lac glaciar din România se numeşte…………………….
5. Limita sudică a Subcarpaţilor Moldovei este dată de râul este........................
6. Vârful Pietrosul (2100 m) este cel mai înalt vârf din Munţii..........................
7. În Podişul Sucevei şi Obcinele Bucovinei pătrund influenţe climatice ..................................
8. Mozaicul petrografic este caracteristic Carpaţilor................
9.Prezenţa în Marea Neagră a două straturi de apă cu salinitate diferită se datorează absenţei curenţilor…………………. 
10. Cel mai mare debit dintre râurile interioare îl are…………………..

Subiectul VI.                                                                                                                      10  puncte

Explicaţi, pe scurt:
a. originalitatea Podişului Mehedinţi, prezentând două argumente în acest sens;
b. importanţa lacurilor antropice pentru România, precizând două argumente în acest sens;
c. complexitatea reliefului Subcarpaţilor Curburii, precizând două argument în acest sens;
d. repartiţia inegală a precipitaţiilor în România, precizând două argumente în acest sens;
e. două argumente care să susțină afirmația: ”Delta Dunării este cea mai joasă şi cea mai nouă unitate de relief a României” 

Oficiu 10 puncte. Total: 100 puncte

SUCCES !

OLIMPIADA DE GEOGRAFIE, ETAPA LOCALĂ, JUDEŢUL BACĂU, CLASA a VIII-a – 20 februarie 2016
BAREM DE EVALUARE
Subiectul I.  (20 puncte)                                                                                                
1.Se acordă câte 1 punct pentru fiecare răspuns corect: 
A – Podişul Dobrogei
B – Dealurile Crişurilor/Dealurile de Vest
C – sectorul Olt-Argeş al Câmpiei Române
D – Subcarpaţii Moldovei
E – Podişul Bârladului
F – grupele montane Parâng şi Retezat – Godeanu  Total 6 puncte.
2. influenţe climatice de tranziţie între influenţele climatice submediteraneene şi influenţe climatice de ariditate  - 1p (se acceptă şi formularea influenţe climatice de tranziţie)                      
3. Se acordă câte 1 punct pentru fiecare răspuns corect: 1-Prahova, 2-Bega, 3-Mureş, 4-Motru, 5-Buzău Total 5 puncte.
4. Se acordă câte 2 puncte pentru fiecare asemănare şi deosebire de relief corect şi complet precizată.    Total 8 puncte.
Notă: punctajul complet va fi acordat numai dacă asemănarea şi deosebirile vor fi prezentate comparativ si nu separat!

Subiectul II  (10 puncte)
-	2 limite pentru Podișul Bârladului: 2 puncte
-	4 trăsături de relief: 4 puncte
-	3 subdiviziuni: 3 puncte
-	o caracteristică climatică: 1 punct

Subiectul III  (10 puncte)
Se acordă câte 1 punct pentru fiecare caracteristică climatică menționată corect din punct de vedere geografic.

Subiectul IV (20 puncte)
Se acordă căte 2 puncte pentru fiecare definire corectă a termenilor. Total 10 puncte
Se acordă căte 2 puncte pentru fiecare exemplu Total 10 puncte

Subiectul V (20 puncte)
Se acordă 2 puncte pentru fiecare răspuns corect.
1.	Maramureş
2.	Beba Veche
3.	subsidenţă
4.	Bucura
5.	Trotus
6.	Călimani
7.	baltice/scandinavo-baltice
8.	Occidentali
9.	verticali
10.	Siretul

Subiectul VI (10 puncte)
Se acordă câte 1 puncte pentru fiecare argument corect precizat din punct de vedere geografic. 
Oficiu: 10 puncte
Total: 100 puncte